*****

ΚΑΝΟΝΙΣΜΟΣ (ΕΟΚ) αριθ. 1791/88 ΤΗΣ ΕΠΙΤΡΟΠΗΣ

της 24ης Ιουνίου 1988

που καθορίζει τα κράτη μέλη στα οποία πραγματοποιούνται οι διαφημιστικές εκστρατείες υπέρ τις καταναλώσεως χυμού σταφυλής κατά την περίοδο 1987/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1441/88 (2), και ιδίως το άρθρο 46 παράγραφος 5 και το άρθρο 81,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), όπως τροποποιήθηκε από τον κανονισμό (ΕΟΚ) αριθ. 1636/87 (4),

τον κανονισμό (ΕΟΚ) αριθ. 1678/85 του Συμβουλίου της 11ης Ιουνίου 1985 περί καθορισμού των τιμών συναλλάγματος που πρέπει να εφαρμοστούν στον γεωργικό τομέα (5), όπως τροποποιήθηκε τελευταία από τον κανονισμό (ΕΟΚ) αριθ. 1604/88 (6),

Εκτιμώντας:

ότι ο κανονισμός (ΕΟΚ) αριθ. 3461/85 της Επιτροπής της 9ης Δεκεμβρίου 1985 σχετικά με την οργάνωση διαφημιστικών εκστρατειών για την προώθηση της κατανάλωσης χυμού σταφυλής (7), όπως τροποποιήθηκε τελευταία από τον κανονισμό (ΕΟΚ) αριθ. 1337/87 (8), προβλέπει στο άρθρο 1 παράγραφος 2 ότι, για κάθε περίοδο, καθορίζονται τα κράτη μέλη στα οποία πραγματοποιούνται οι διαφημιστικές εκστρατείες και το συνολικό ποσό που προορίζεται για τη χρηματοδότηση αυτών των διαφημιστικών εκστρατειών σε καθένα από τα εν λόγω κράτη μέλη·

ότι ο κανονισμός (ΕΟΚ) αριθ. 2372/87 της Επιτροπής της 31ης Ιουλίου 1987 περί λεπτομερειών εφαρμογής του καθεστώτος ενίσχυσης στη χρησιμοποίηση σταφυλών, γλεύκους σταφυλής και συμπυκνωμένου γλεύκους σταφυλής για την παραγωγή χυμού σταφυλής καθώς και περί καθορισμού των ποσών της ενίσχυσης για την αμπελουργική περίοδο 1987/88 (9) καθόρισε, στο άρθρο 4 παράγραφος 2, το μέρος της ενισχύσεως που προορίζεται για τη χρηματοδότηση της διαφημιστικής εκστρατείας σε 35 %·

όι το διαθέσιμο ποσό γι' αυτή τη χρηματοδότηση των διαφημιστικών εκστρατειών κατά το 1985/86 και 1986/87 αποδείχθηκε πολύ χαμηλός κατά ποσό περίπου 250 000 ECU· ότι το διαθέσιμο ποσό για τη χρηματοδότηση του μέτρου για την περίοδο 1987/88 υπολογίζεται σε 4 270 000 ECU· ότι με τον τρόπο αυτό το συνολικό διαθέσιμο ποσό του προϋπολογισμού για την περίοδο 1987/88 είναι 4 520 000 ECU·

ότι το ποσό που εγκρίνεται δεν επιτρέπει την ανάληψη αποτελεσματικών διαφημιστικών εκστρατειών σε όλη την Κοινότητα· ότι, ως εκ τούτου, είναι σκόπιμο να συνεχιστεί η διεξαγωγή διαφημιστικών εκστρατειών στα κράτη μέλη στα οποία πραγματοποιήθηκαν παρόμοιες εκστρατείες κατά τη διάρκεια της προηγούμενης περιόδου εμπορίας· ότι, επιπλέον, για να καθοριστούν τα δυναμικά αποτελέσματα μιας τέτοιας διαφημιστικής εκστρατείας στο Βέλγιο, ενδείκνυται να χορηγηθεί σ' αυτό το κράτος μέλος ένα ποσό που θα του επιτρέψει τη χρηματοδότηση μιας μελέτης επί του θέματος· ότι, εξ άλλου, πρέπει να περιοριστούν στην Ισπανία οι χρηματοδοτούμενες από τον προϋπολογισμό που λαμβάνεται υπόψη για το εν λόγω κράτος μέλος εκστρατείες, λόγω των περιορισμένων δυνατοτήτων, να διαθέσει το εν λόγω προϊόν σε αγορές άλλες εκτός από τη δική του·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο 1987/88, οι διαφημιστικές εκστρατείες για την προώθηση της κατανάλωσης χυμού σταφυλής που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 3461/85 kaeAE a PAEd'nk'nOE'n C hνται στη Γερμανία, στη Γαλλία, στην Ιταλία και στην Ισπανία.

Το συνολικό ποσό που προορίζεται για τη χρηματοδότηση αυτής της εκστρατείας είναι:

- 1 452 500 ECU στη Γερμανία,

- 1 295 000 ECU στη Γαλλία,

- 752 000 ECU στην Ιταλία,

- 1 000 000 ECU στην Ισπανία.

Επιπλέον, ένα ποσό ίσο με 20 000 ECU προβλέπεται για τη πραγματοποίηση μιας μελέτης στο Βέλγιο για να καθοριστεί η χρησιμότητα μιας διαφημιστικής εκστρατείας σ' αυτό το κράτος μέλος.

2. Η μετατροπή σε εθνικό νόμισμα των ποσών που αναφέρονται στην παράγραφο 1 πραγματοποιείται με την βοήθεια των αντιπροσωπευτικών συντελεστών που ισχύουν στον τομέα του οίνου την 1η Σεπτεμβρίου 1987.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουνίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 132 της 28. 5. 1988, σ. 1.

(3) ΕΕ αριθ. L 164 της 24. 6. 1985, σ. 1.

(4) ΕΕ αριθ. L 153 της 13. 6. 1987, σ. 1.

(5) ΕΕ αριθ. L 164 της 24. 6. 1985, σ. 11.

(6) ΕΕ αριθ. L 143 της 10. 6. 1988, σ. 10.

(7) ΕΕ αριθ. L 322 της 10. 12. 1985, σ. 22.

(8) ΕΕ αριθ. L 126 της 15. 5. 1987, σ. 8.

(9) ΕΕ αριθ. L 216 της 6. 8. 1987, σ. 10.